Taraz (jurnal)

**"Taraz"** ( — Dəb) — 1890–1919-cu illərdə Tbilisidə nəşr edilmiş ədəbi-bədii, ictimai həftəlik erməni qəzeti, daha sonra jurnal. Mühərriri (redaktoru) və naşiri Tiqran Nazaryan olmuşdur.

## Haqqında
1900-cu ilə qədər həmin naşirin çap etdirdiyi "Ağbyur" adlı şəkilli uşaq məcmuəsinə əlavə olaraq nəşr edilmişdir. Jurnal olaraq nəşr edildiyi vaxt "İllüstrasiya", "Paris modası", "Sağlamlıq" və s. bölmələri olmuşdur.

## Fəaliyyəti
"Taraz" jurnalı dövrünün demək olar ki, bütün ədəbi hadisələrinə öz səhifələrində əks etdirmiş, cavab vermişdir. Jurnalda Hovannes Tumanyan, Avetik İsahakyan, Şuşanik Kurqinyan, Aleksandr Şirvanzadə, Atabek Xnkoyan, Vahram Papazyan, Aleksandr Tsaturyan, Hakob Paronyan və başqalarının bədii əsərləri çap edilmiş, rus, gürcü və Qərbi Avropa ədəbiyyatından (A.Puşkin, M.Lermontov, N.Nekrasov İ.Turqenev, E.Ninoşvili, İ.Çavçavadze, A.Kazbeqi, Şekspir, Şiller, Bayron, Emil Zolya, Mopassan və b.) tərcümələr təqdim olunmuşdur. Hovannes Ter-Mirakyan, Sarkis Beknazaryan, Stepan Lisityan, Qazaros Ağayan kimi pedaqoqların pedaqoji, məktəb və ailə təhsili haqqında  fikirləri işıqlandırılmışdır. 

Musiqi, teatr və təsviri sənət sahələrinin əhatə olunmasında "Taraz"ın (adı ilə əlaqədar olaraq) rolu böyükdür. Həmçinin jurnal rəylər, mətbuat nəzəriyyələri nəşr etmiş, erməni mühərrir və publisistlərinin fəaliyyəti ilə oxucularını tanış etmişdir.

Dərin məzmunlu "Taraz" jurnalı səhifələrində Azərbaycan mədəniyyətinə, memarlığına geniş yer verirdi. O, demək olar ki, hər bir nömrəsində Azərbaycan memarlıq sənətindən bir nümunə əks etdirməklə erməni oxucularını tanış edirdi. 1890–1908-ci illədə "Taraz" öz səhifələrində Bakı şəhərinin ümumi görünüşünü, Bibiheybət neft buruqlarını, Naxçıvan və İrəvandakı Göy məscidləri, Bakının İçərişəhərini və Qız qalasını, Gəncədəki Şah Abbas və Cavad xan məscidlərini, Bakı ətrafı evləri, Cəmiyyəti-xeyriyyə binasını, Şuşa şəhərinin ümumi panoramını, Azərbaycan mollasının geyimini, məişətini, hətta qəlyan çəkməsini, Balaxanı neft mədənlərini, Ordubad mədrəsəsini, neft mədənlərinin memarlığını, fəhlə geyimini əks etdirirdi.

## Qalereya

Fayl:Taraz, 1890, No. 2, p. 11 (cropped 2).jpg|alt=|Bakı Dəmiryolu vağzalı
Fayl:Taraz, 1890, No. 2, p. 21.jpg|alt=|Şamaxı şəhəri
Fayl:Taraz, 1890, No. 7, p. 4.jpg|alt=|Bakı şəhərinin panoramı
Fayl:Taraz, 1890, No. 7, p. 5.jpg|alt=|Balaxanıda neft fontanı
Fayl:Taraz, 1891, No. 8, p. 9.jpg|alt=|İrəvanda qədim məscid
Fayl:Taraz, 1891, No. 8, p. 5.jpg|alt=|Qədim Naxçıvanda cümə məscidi
Fayl:Taraz, 1891, No. 8, p. 13 (cropped).jpg|alt=|Qədim Naxçıvanın yaxınlığında ərəb türbəsi
Fayl:Taraz, 1891, No. 10, p. 12 (cropped).jpg|alt=|Bakıda şəhər parkı, dövlət idarəsi və Qız qalası
Fayl:Taraz, 1891, No. 11, p. 5.jpg|alt=|Təbrizdə Göy məscidin xarabalıqları
Fayl:Taraz, 1891, No. 18, p. 9.jpg|alt=|Yuxarı Gövhər ağa məscidi
Fayl:Taraz, 1891, No. 22.jpg|alt=|Şuşa şəhəri
Fayl:Taraz, 1891, No. 24.jpg|alt=|Bakı yaxınlığındakı Suraxanıda qədim alov evi


## Ədəbiyyat

* ՏԱՐԱԶ // Հայկական Սովետական Հանրագիտարան. հ․ 11, էջ 606;
* Kövsər Tarverdiyeva. Azərbaycan mədəniyyəti erməni dövri mətbuatında (1850-1920). Bakı: Yazıçı, 1985.

## Həmçinin bax

* Xatabala (jurnal)
* Ardzaqank (qəzet)
* Mşak

## İstinadlar



## Xarici keçidlər

* [ՏԱՐԱԶ](https://hy.wikisource.org/wiki/%D4%B7%D5%BB:%D5%80%D5%A1%D5%B5%D5%AF%D5%A1%D5%AF%D5%A1%D5%B6_%D5%8D%D5%B8%D5%BE%D5%A5%D5%BF%D5%A1%D5%AF%D5%A1%D5%B6_%D5%80%D5%A1%D5%B6%D6%80%D5%A1%D5%A3%D5%AB%D5%BF%D5%A1%D6%80%D5%A1%D5%B6_(Soviet_Armenian_Encyclopedia)_11.djvu/606) // Հայկական Սովետական Հանրագիտարան. հ․ 11, էջ 606;
* Bəzi nömrələri: http://tert.nla.am/mamul/Taraz1890/Table.html